CSM Bucureşti s-a calificat în semifinalele Cupei României! Victorie la 11 goluri cu o echipă din liga secundă
Echipa feminină de handbal CSM Bucureşti este prima calificată în semifinalele Cupei României.
CSM Bucureşti a învins CSM Slatina cu 34-23 și va juca în semifinalele Cupei României
Formația pregătită de Adrian Vasile a învins în deplasare formaţia de ligă secundă CSM Slatina cu 34-23 (18-12).
Emilie Hegh Arntzen a marcat 6 goluri pentru CSMB, Grace Zaadi Deuna 5, iar Mihaela Mihai şi Trine Oestergaard Jensen, câte 4 goluri. Portarul Evelina Maria Louise Eriksson a reuşit 13 intervenţii.
Diana Lixandroiu a înscris 6 goluri pentru echipa gazdă, iar Daniela Elena Fulgoi a marcat 5. CSM Slatina a fost învinsă de CSM Bucureşti în sferturile ediţiei trecute, cu 37-25, echipa Primăriei Capitalei câștigând, ulterior, trofeul.
Celelalte dueluri din sferturi sunt CSM Târgu Jiu – Gloria Bistriţa-Năsăud (pe 19 martie), SCM Gloria Buzău – Rapid (27 martie) şi HC Dunărea Brăila – HC Zalău (13 martie).